For to år siden var VUC Lyngby i medierne, da de bad seks elever om at følge undervisningen hjemefra, fordi de bar niqab. Nu har en muslimsk hovedbeklædning igen bragt skolen i fokus.

- VUC Lyngby der er en selvejende uddannelsesinstitution, som drives under staten, for statslige midler promoverer islam i sin nye outdoor-kampagne, som består af en pige iført islamisk tørklæde.

- Modellen VUC har anvendt, er en dansk konvertit, som deler indhold fra Hizb ut-Tahrir på Facebook og deltager i deres kønsopdelte møder.

- Danske skattekroner skal ikke gå til at promovere islam på vores uddannelsesinstitutioner og koblingen til Hizb ut-Tahrir gør det endnu mere upassende.

Tørklæder i skoletiden skal være forbudt

Sådan indleder Claus Bøgh Svenningsen, formand Nye Borgerlige i Lyngby-Taarbæk, et læserbrev til nationen! om retten til at bære religiøs klædedragt på en skole/uddannelsesinstitution. Claus er - som du kan se nedenfor - ikke den eneste politiker, der har reageret på VUCs nye outdoor-kampagne, der kommer bare 2 år efter, at skolen bad nogle niqab-kældte elever om at blive væk fra skolen. Hans brev fortsætter derfor således:

Se også: VUC smider 6 niqab-piger ud: Må følge undervisning hjemmefra

- I Nye Borgerlige vil vi ikke tillade piger og kvinder at bære muslimsk tørklæde i skoletiden. Hvad de gør i deres fritid, må de selv om.

- Vi vil heller ikke tillade kvinder i offentlige stillinger at være tildækkede. Hvad private virksomheder tillader, må de selv om.

- Vores nationale værdifællesskab bygger på frihed, ligeværd, demokrati og retsstat. Det er værdier, der alle er i opposition til islam. Jo mere indflydelse islam opnår, desto mere svækker vi de værdier, der gør os danske og den kraft, der holder os sammen. Derfor skal islam ingen indflydelse have i samfundet. Islam høre til i privaten.



Men vi vil ikke forbyde islam

- Men vi skal ikke forbyde islam. I et frit samfund, forbyder man ikke tanker, tro, holdninger og meninger.

- Hvis vi gør det, vil vi ikke være bedre end Saudi Arabien, hvor man kastes i fængsel for at have biblen liggende i skuffen.

- Vi skal til gengæld gøre mere for at styrke vores nationale værdifællesskab og dæmme op for islams nedbrydende indflydelse af samfundet, skriver Claus Bøgh Svenningsen fra Nye Borgerlige, og Kenneth Kristensen Berth fra Dansk Folkeparti har også kastet sig ind i kampen mod hijab-modellen. I fredags skreb DF'eren nemlig således til Undervisningsministeren:

- Hvad er ministerens holdning til at VUC Lyngby har anvendt en hidjab-klædt dansk konvertit i en reklamekampagne for skolen og at den pågældende konvertit på sin Facebookside samtidig deler opslag fra Hizb ut-Tahrirs skandinaviske kvindegruppe med opfordring til at deltage i Hizb ut-Tahrir-møder og finder ministeren at det er en god idé, at en dansk uddannelsesinstitution bruger kvinder med sympati for Hizb ut-Tahrir som reklamesøjle for VUC?

nationen! har spurgt VUC Lyngby om de har nogle kommentarer til kritikken, men skolen har ikke ønsket at deltage i debatten her på siden. De har dog - efter at denne artikel blev publiceret - lagt denne forklaring på Facebook.

Men hvad tænker du om tørklæder i skolen - og om at VUC Lyngby bruger en model, der bærer hijab?

Dansk rapport: Unge kvinder adfærdsreguleres for at beskytte familiens ære

I november 2017 udgav det danske Institut for menneskerettigheder en rapport om 'Ekstrem social kontrol', der bl.a beskrev, hvordan piger bliver udsat for overvågning og bemærkninger, hvis de ikke bærer tørklæde.

Se også: Luder - hun kan bare dække sig til: Drenge fra 5. gramsede på pige

Og for en lille måned siden udgav Zeinab en bog om den genopdragelsesrejse hun blev tvunget ud på, bl. a. fordi hun valgte at gå uden tørklæde.

Se også: Nu må det være nok: Bragte skam over familien ved ikke at have tørklæde på